Az értekezéstervezet vitájának forgatókönyve

* 1. A vitát az ÉTÉB elnöke vezeti, a jegyzőkönyvet a titkár vezeti. A jegyzőkönyvben föl kell tüntetni az elhangzott főbb kérdéseket, észrevételeket és a jelölt válaszait. Az ÉTÉB elnöke bemutatja az ÉTÉB Bizottság tagjait. A jelölt kérheti, hogy a vitáról hangfelvételt készíthessen, amelyet az elnök engedélyezhet.
	2. A vita további menete:
		1. A jelölt 20 perces előadás formájában mutatja be dolgozatát.
		2. A témavezető(k) észrevételeket fűzhet(nek) a dolgozathoz.
		3. Az opponensek ismertetik véleményüket.
		4. Írásban érkezett kérdések, vélemények ismertetése.
		5. Plenáris vita: Az ÉTÉB elnöke által szabályozott módon minden megjelent (kivéve a jelöltet és a témavezető(ke)t) jogosult kérdéseket feltenni és a vitában részt venni. Először célszerű egyszerűen tisztázható kérdéseknek helyt adni, amelyek összegyűjtése után az elnök felkérheti a jelöltet, hogy az érdemi vita előtt válaszoljon rájuk.
		6. A jelölt válaszol a vitában elhangzott kritikai észrevételekre. Csak azokra a felvetésekre kell részletesen kitérnie, amelyekkel nem ért egyet.
		7. A témavezető(k) lehetőséget kapnak reagálásra.
		8. Az ÉTÉB elnöke dönt arról, hogy megnyitja-e újra a vitát.
		9. Az ÉTÉB elnöke bezárja az értekezés-tervezet vitáját. A bizottság zárt ülést tart, amelyen eldönti, hogy az értekezéstervezetet milyen változtatásokkal ajánlja a védésre benyújtani, vagy a felsorolt indokok miatt nem javasolja elfogadását, és újabb értekezéstervezet összeállítását javasolja.
	3. A jegyzőkönyv két részből áll: az első, a hozzászólókat megnevezve, tömören és tényszerűen összefoglalja a vitában elhangzott véleményeket; a második a vitát követő zárt ülésről számol be, kiemeli azokat a változtatási javaslatokat, amelyeket a bizottság az átdolgozás során a jelöltnek nyomatékosan a figyelmébe ajánl.